རི་མོ་གཡས་པ་འདི་ནི་ཨ་རི་བྱང་མ་ཨིན་དིའི་མི་ཁྲུ་ཕེ་ཝ་ཞེས་པའི་ཚོ་བ་བདུན་གྱིས་ཨ་རིའི་སྲིད་འཛིན་ནམ་རྒྱལ་ཚོགས་ལ་ཕུལ་བའི་ཞུ་ཡིག་ཅིག་སྟེ།ཞུ་ཡིག་གི་ནང་དོན་ནི་ཁོང་ཅག་སྔར་གནས་པའི་གཙང་པོའི་འགྲམ་ནས་མཚེའུ་ཡོད་པའི་ས་ཁུལ་དུ་གནས་སྤོ་བའི་ཆོག་མཆན་ཞུ་བའོ།།རི་མོ་འདིའི་ནང་གི་སྲོག་ཆགས་བདུན་གྱིས་ཚོ་བ་བདུན་མཚོན།དེའི་ནང་གི་ཁྲུང་ཁྲུང་གིས་ཚོ་བ་གཙོ་བོ་མཚོན།སྲོག་ཆགས་ཐམས་ཅད་ཀྱི་སྙིང་ག་ནས་རི་མོ་ཞིག་ཁྲུང་ཁྲུང་གི་སྙིང་ཁར་འཐེན་པ་ནི་བློ་མཐུན་པ་མཚོན།ཁྲུང་ཁྲུང་གི་མིག་ནང་ནས་རི་མོ་ཞིག་འགྲམ་གྱི་མཚེའུའི་ནང་དུ་འཐེན་པ་ནི་མཚེའུ་ཡོད་པའི་ས་ཁུལ་དུ་གནས་སྤོ་བར་འདོད་པ་མཚོན།སྲོག་ཆགས་ཐམས་ཅད་ཀྱི་མིག་ནས་རི་མོ་ཞིག་ཁྲུང་ཁྲུང་གི་མིག་ནང་དུ་འཐེན་པ་ནི་བསམ་ཚུལ་གཅིག་པ་ཡིན་པར་མཚོན།ཁྲུང་ཁྲུང་གི་མིག་ནང་ནས་རི་མོ་ཞིག་གྱེན་དུ་འཐེན་པ་ནི་གོང་ལ་ཞུ་བ་ཡིན་པ་མཚོན་པའོ།།